《送骆泰入蜀省兄（别本作张光启）》
明代·苏平

回首鸰原感别离，远携书剑上巴西。
云深蜀魄呼名语，月冷猿声向客啼。
诸葛祠堂春草没，杜陵茅屋夕阳低。
相思亦有南来雁，莫道音书懒醉题。

作者简介：浙江海宁人，字秉衡，号雪溪。永乐中举贤良方正，不就。工诗，少时作《绣鞋》诗，人呼为“苏绣鞋”。论诗甚严。景泰中，与弟正游京师，与刘溥、汤胤绩等常相唱和，称景泰十才子。著有《雪溪渔唱》。